**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**Z á K O N**

z ........... 2022,

**ktorým sa dopĺňa** **zákon č. 138/1991 Zb. o majetku obcí v znení neskorších predpisov a ktorým sa dopĺňajú niektoré zákony**

Národná rada Slovenskej republiky sa uzniesla na tomto zákone:

Čl. I

Zákon Slovenskej národnej rady č. 138/1991 Zb. o majetku obcí v znení zákona Slovenskej národnej rady č. 306/1992 Zb., zákona Národnej rady Slovenskej republiky č. 43/1993 Z.z., zákona Národnej rady Slovenskej republiky č. 278/1993 Z.z., zákona Národnej rady Slovenskej republiky č. 245/1994 Z.z., zákona Národnej rady Slovenskej republiky č. 147/1995 Z.z., nálezu Ústavného súdu Slovenskej republiky č. 130/1996 Z.z., zákona č. 447/2001 Z.z., zákona č. 522/2003 Z.z., zákona č. 12/2004 Z.z., zákona č. 445/2004 Z.z., zákona č. 535/2008 Z.z., zákona č. 258/2009 Z.z., zákona č. 507/2010 Z.z., zákona č. 125/2016 Z.z., zákona č. 315/2016 Z.z., zákona č. 112/2018 Z.z., zákona č. 4/2019 Z.z. a zákona č. 241/2019 Z.z. sa dopĺňa takto:

1. Za § 2d sa vkladá § 2e, ktorý znie:

„§ 2e

1. Do vlastníctva obcí prechádzajú z majetku Slovenskej republiky pozemky v správe Slovenského pozemkového fondu nachádzajúce sa v zastavanom území obce.
2. Pozemky uvedené v odseku 1 prechádzajú do vlastníctva tej obce, na území ktorej sa nachádzajú.“

2.. Za § 14d sa vkladá § 14e, ktorý znie:

1. Odovzdávajúci subjekt, ktorý do dňa prechodu majetku Slovenskej republiky mal tento majetok v správe, ktorý podľa § 2e tohto zákona prechádza na obce, spíše písomný protokol s príslušnou obcou o odovzdaní tohto majetku najneskôr do troch mesiacov odo dňa prechodu Protokol obsahuje presné vymedzenie odovzdávaného majetku pre podľa osobitného zákona[26b)](https://www.zakonypreludi.sk/zz/1991-138#f1948612). Protokol podpisuje štatutárny orgán subjektu, ktorý mal v správe majetok, ktorého vlastníctvo prechádza podľa tohto zákona na obec a štatutárny orgán obce.
2. Obce sú povinné do šiestich mesiacov odo dňa podpísania protokolu podľa odseku 1 podať na príslušnom katastri nehnuteľností návrh na zápis vlastníckeho práva k tomuto majetku podľa osobitných zákonov.[26c)](https://www.zakonypreludi.sk/zz/1991-138#f1948613)

Čl. II

Zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení zákona Slovenskej národnej rady č. 293/1992 Zb., zákona Slovenskej národnej rady č. 323/1992 Zb., zákona Národnej rady Slovenskej republiky č. 187/1993 Z.z., zákona Národnej rady Slovenskej republiky č. 180/1995 Z.z., zákona Národnej rady Slovenskej republiky č. 222/1996 Z.z., zákona č. 80/1998 Z.z., zákona č. 256/2001 Z.z., zákona č. 420/2002 Z.z., zákona č. 518/2003 Z.z., zákona č. 217/2004 Z.z., zákona č. 523/2004 Z.z., zákona č. 549/2004 Z.z., zákona č. 571/2007 Z.z., zákona č. 285/2008 Z.z., zákona č. 66/2009 Z.z., zákona č. 499/2009 Z.z., zákona č. 136/2010 Z.z., zákona č. 139/2010 Z.z., zákona č. 559/2010 Z.z., zákona č. 547/2011 Z.z., zákona č. 345/2012 Z.z., zákona č. 145/2013 Z.z., zákona č. 180/2013 Z.z., zákona č. 115/2014 Z.z., zákona č. 363/2014 Z.z., zákona č. 122/2015 Z.z., zákona č. 125/2016 Z.z., zákona č. 153/2017 Z.z., zákona č. 177/2018 Z.z., zákona č. 119/2019 Z.z., zákona č. 211/2019 Z.z., zákona č. 151/2021 Z. z., zákona č. 503/2021 Z. z. a zákona č. 6/2022 Z. z. sa dopĺňa takto:

1. § 34 sa dopĺňa odsekom 25, ktorý znie:

"(25) Pozemkový fond prevedie pozemok vo vlastníctve štátu do vlastníctva obce, pokiaľ tak stanoví osobitný predpis.23hj)“

Poznámka pod čiarou k odkazu 23hj znie:

„23hj zákon č. 138/1991 Zb. o majetku obcí.“

2. Za § 34e sa vkladá § 34f, ktorý vrátane nadpisu znie:

§ 34f

Register pozemkov v správe pozemkového fondu

1. Zriaďuje sa register, ktorý je informačným systémom verejnej správy. Správcom a prevádzkovateľom registra je pozemkový fond.
2. Register sa vedie v elektronickej podobe, je verejný a sprístupnený na webovom sídle pozemkového fondu.
3. Register slúži ako evidencia všetkých pozemkov v správe a nakladaní pozemkového fondu.
4. Do registra sa zapisujú o pozemkoch v správe a nakladaní pozemkového fondu tieto údaje:
	1. identifikačné údaje o pozemku v rozsahu: katastrálne územie, evidovaný na liste vlastníctva číslo, parcela registra C-KN, výmera, druh pozemku,
	2. identifikačné údaje vlastníka pozemku/ informácia o tom, že vlastník nie je známy,
	3. informácia o existujúcom nájomnom vzťahu k pozemku, identifikačné údaje nájomcu, v rozsahu: meno/ názov, adresa trvalého pobytu/ sídlo, IČO.

Čl. III

Tento zákon nadobúda účinnosť 1. apríla 2023.